1848. március 15-én (a magyar forradalommal egyazon napon) Károly Albert szárd–piemonti király, aki saját koronája alatt kívánta egyesíteni Itáliát, hadat üzent a tervei útjában álló Osztrák Császárságnak. Hadat indított az észak-itáliai osztrák csatlós fejedelemségek – elsősorban a Lombard–Velencei Királyság – meghódítására. Lombardia fővárosában, Milánóban kirobbant az „ötnapos felkelés” (1848. március 18–22). Megkezdődött az "„első itáliai függetlenségi háború”." A tömegmozgalom túlerőbe kerülése miatt az osztrák helyőrség elhagyta Milánót, és visszahúzódott a jól védhető veronai Erődnégyszögbe, hogy kivárja az Ausztriából várt erősítést érkezését.